b'\n_START_ARTICLE_\n\xc5\xa0korpioni (paravojna postrojba)\n_START_PARAGRAPH_\n\xc5\xa0korpioni su bili posebna srpska vojna postrojba, koja se nova\xc4\x8dila uglavnom od Srba iz Hrvatske. Osnovana za vrijeme agresije na Hrvatsku 1991. godine. Za to je vrijeme po\xc4\x8dinila mnoge ratne zlo\xc4\x8dine, a 2005. godine osudio ju je Haa\xc5\xa1ki tribunal. Postrojba je bila pod zapovjedni\xc5\xa1tvom Slobodana Medi\xc4\x87a (zv. Boca).\n_START_SECTION_\nDjelovanje\n_START_PARAGRAPH_\n\xc5\xa0korpione je za vrijeme agresije na Hrvatsku osnovala Dr\xc5\xbeavna bezbednost Srbije za vrijeme dok joj je \xc5\xa1ef bio Jovica Stani\xc5\xa1i\xc4\x87. Pogre\xc5\xa1no je mi\xc5\xa1ljenje da su \xc5\xa0korpioni paravojna formacija, budu\xc4\x87i da ju je osnovala dr\xc5\xbeavna institucija uz privolu dr\xc5\xbeavnog vrha.Osnovana je samo za ubijanje, a za to su njezini pripadnici dobivali pla\xc4\x87u od 1500 do 2000 maraka mjese\xc4\x8dno. Franko Simatovi\xc4\x87 iz Dr\xc5\xbeavne bezbednosti bio je izravno zadu\xc5\xbeen za te specijalne jedinice te je vodio njihovo anga\xc5\xbeiranje u pojedinim akcijama u Hrvatskoj i BiH._NEWLINE_Pripadnici \xc5\xa0korpiona obu\xc4\x8davani su u vojnim objektima u Srbiji, i to na Tari, u Bubanj Potoku, u Kuli i na Go\xc4\x8du, a zatim su upu\xc4\x87ivani u Hrvatsku i BiH._NEWLINE_Djelovali su na osiguranju naftnih polja u \xc4\x90eletovcima.  Svjetsku pozornost dobili su nakon otkri\xc4\x87a snimke likvidacija \xc5\xa1estorice Srebreni\xc4\x8dana kod Trnova. Su\xc4\x91enje za Trnovo bilo je prvo su\xc4\x91enje vezano za Srebrenicu u Srbiji. _NEWLINE_\xc4\x8cetiri godine poslije masakra u Trnovu, \xc5\xa0korpioni su djelovali na Kosovu. Po\xc4\x8dinili su zlo\xc4\x8din u Podujevu iz o\xc5\xbeujka 1999. kad su likvidirali 14 albanskih \xc5\xbeena i dece. Za taj zlo\xc4\x8din \xc4\x8detvorica \xc5\xa0korpiona osu\xc4\x91eni su lipnja 2009. u Beogradu na ukupno 75 godina zatvora.\n_START_SECTION_\nOptu\xc5\xbeba\n_START_PARAGRAPH_\nNa osnovu videosnimke objavljene 2005. godine koju je snimio pripadnik \xc5\xa0korpiona, Me\xc4\x91unarodni kazneni sud za biv\xc5\xa1u Jugoslaviju podnio je tu\xc5\xbebu za ratne zlo\xc4\x8dine. Na snimici je prikazano strijeljanje srebreni\xc4\x8dkih civila kod Trnova oko 16. srpnja 1995., u Bosni i Hercegovini, za vrijeme rata u Bosni i Hercegovini. Pomo\xc4\x87 u otkrivanju ovog zlo\xc4\x8dina, potpomogla je navodno srpska aktivistica za ljudska prava Nata\xc5\xa1a Kandi\xc4\x87. Video je postao glavni dokaz u procesu Bosne i Hercegovine, kojim se dokazuje sudjelovanje me\xc4\x91unarodnih (srbijanskih) paravojnih formacija u sukubu u Bosni i Hercegovini, te o ratu u Bosni i Hercegovini kao me\xc4\x91udr\xc5\xbeavnom sukobu. Istragom je dokazana umije\xc5\xa1anost vojnih struktura Republike Srbije i Crne Gore u ratu u Bosni i Hercegovini. Pri tome je dodato, premda za optu\xc5\xbenicu irelevantna \xc4\x8dinjenica, da su srbijanske vlasti mogle sprije\xc4\x8diti genocid u Srebrenici._NEWLINE_\xc5\xa0korpioni su sudjelovali i u ratnim zbivanjima na Kosovu 1999. godine_NEWLINE_Bo\xc5\xa1nja\xc4\x8dki izvori tvrde da postoje dokazi da su \'\xc5\xa0korpioni\' bili dio MUP-a Srbije", komentiraju\xc4\x87i to \xc5\xa1to su oslobo\xc4\x91eni \'\xc5\xa0korpioni\' koji su simbol mije\xc5\xa1anja Srbije u agresiju na BiH, i jer je potvr\xc4\x91eno da su biv\xc5\xa1i \xc5\xa1efovi Dr\xc5\xbeavne bezbednosti Srbije Jovica Stani\xc5\xa1i\xc4\x87 i Franko Simatovi\xc4\x87 osnovali tu istu jedinicu". Stani\xc5\xa1i\xc4\x87a i Simatovi\xc4\x87a Haa\xc5\xa1ki je tribunal svibnja 2013. oslobodio izme\xc4\x91u ostalog, odgovornosti za djelovanje jedinica koje su sijale smrt po Bosni i Hercegovini i Hrvatskoj._NEWLINE_Ha\xc5\xa1ko tu\xc5\xbeiteljstvo je najavilo \xc5\xbealbu protiv te prvostupanjske presude.'